text: Biografejer jubler over 9. April-succes
  26 marts 2015 kl. 17.25
  I alt har 100.000 indtil videre set filmen ?9. april? i hele Danmark. I Haderslev, hvor en del af filmen er optaget, har knap 5.000 indløst billet til filmen i biografen Kosmorama.
  Biografejer Torben Jølnæs fra Haderslev er en glad mand. Knap 5000 har været i hans biograf, Kosmorama, og se spillefilmen ?9. april?, som også for en stor del er optaget i Haderslev.
  - Det er helt fantastisk, det overgår de vildeste forventninger vi kunne have til filmen, siger Torben Jølnæs til TV SYD.
  Men det er ikke kun i Haderslev, filmen er populær. Spillefilmen, som Haderslevs gader har lagt kulisse til, er set af i alt 100.000 indtil videre i hele Danmark.
  - Det er også rigtigt dejligt, at langt de fleste synes, det er en god film. Så er det altid sjovest at levere underholdning til folk, når de godt kan lide det, siger biografejeren.
  Den store succes giver nu endnu flere chancen for at se filmen. Torben Jølnæs overvejer at forlænge perioden, hvor han vil vise filmen.
  Du kan møde biografejeren i TV SYDs udsendelse klokken 19.30.
  Herunder kan du se indslaget om den succes, Haderslev har oplevet i kølvandet på den populære film (varighed 1:34)
  